เอไลฟ์ชี้ช่องใช้กรมธรรม์กู้เงินดอกต่ำ
เอไลฟ์ แนะลูกค้าที่ถูกน้ำท่วมใช้สิทธิกู้เงินตามกรมธรรม์เสริมสภาพคล่องแถมดอกเบี้ยต่ำ
30 ต.ค. 2565

เอไลฟ์ แนะลูกค้าที่ถูกน้ำท่วมใช้สิทธิกู้เงินตามกรมธรรม์เสริมสภาพคล่องแถมดอกเบี้ยต่ำ
นายเมธี จันทวิมล ผู้ช่วยกรรมการผู้จัดการ บริษัท แอ๊ดวานซ์ ไลฟ์ ประกันชีวิต หรือเอไลฟ์ เปิดเผยว่า บริษัทขอแนะนำให้ลูกค้าที่กำลังประสบปัญหาอุทกภัยและขาดสภาพคล่องอยู่ ใช้วิธีการกู้ยืมเงินจากมูลค่าเงินสดตามกรมธรรม์ที่ได้ทำไว้ เพื่อเป็นตัวช่วยเสริมสภาพคล่องในภาวะเงินขาดมือให้กับลูกค้าเอง และอัตราดอกเบี้ยยังต่ำกว่าการกู้เงินจากสถาบันการเงินทั่วไปอีกด้วย
“ลูกค้าที่ทำกรมธรรม์ประกันชีวิตไว้กับทางเอไลฟ์อยู่แล้ว สามารถตรวจสอบมูลค่าเงินสดคงเหลือในกรมธรรม์ประกันชีวิตที่ได้ทำไว้ รวมถึงการจัดเตรียมเอกสารต่างๆ เพื่อทำเรื่องขอกู้เงินฉุกเฉินจากกรมธรรม์ โดยทางบริษัทสามารถอนุมัติวงเงินดังกล่าวให้กับลูกค้าได้ภายใน 1 วัน ซึ่งลูกค้าหลายรายอาจยังไม่ทราบในสิทธิตรงนี้” นายเมธี กล่าว
นอกจากนี้ทางเอไลฟ์ยังได้มอบสิทธิพิเศษเพิ่มเติมร่วมกับทางบัตรเครดิตการ์ดของ ธนาคารกสิกรไทย และ เคทีซี สำหรับผู้ที่ต้องการซื้อประกันในช่วงนี้ ไม่ว่าจะเป็นแบประกันเพื่อการศึกษาบุตร “มาย ชายด์” (My Child) หรือ แบบประกันบำนาญ (Annuity) ที่สามารถผ่อนชำระค่าเบี้ยประกันผ่านบัตรได้ในอัตรา 0% นาน 3 เดือน